Twitter laver speciel emoji til det danske Folketingsvalg

Det danske Folketingsvalg løber af stablen den 5. juni og valgkampen er på sit højeste. Den offentlige debat i Danmark vil derfor være domineret af valget de næste uger. Twitter introducerer nu en speciel emoji til alle, der ønsker at debattere valget på platformen i valgkampens slutspurt.

Den specielle emoji forestiller en stemmeboks pakket ind i det danske flag, og det dukker op ved brug af hashtaggene:

#folketingsvalg
#valg2019
#fv19

Ved at mange brugere benytter disse hashtags, bliver det lettere end nogensinde før at finde tweets, der omhandler valget og dermed lettere at deltage i debatten på det sociale medie.

– Twitter er den oplagte platform til at følge med i politik. Det er et sted, hvor borgere kan dele deres meninger og interagere med hinanden. Danskerne benytter tjenesten mere end nogensinde før til at diskutere, hvad der rører sig i samfundet. Den nye emoji gør debatten mere farverig og brugerne engageres i højere grad, lyder det fra Ylwa Pettersson, Head of Public Policy Nordics, Twitter.

Twitter laver speciel emoji til det danske Folketingsvalg